Kohta sen jälkeen opetuslapset tulivat Jeesuksen luo ja kysyivät: -
"Kuka on suurin taivasten valtakunnassa?"
Silloin Jeesus kutsui luokseen lapsen, -
asetti hänet heidän keskelleen ja sanoi: "Totisesti: -
ellette käänny ja tule lasten kaltaisiksi, -
te ette pääse taivasten valtakuntaan.
Se, joka nöyrtyy tämän lapsen kaltaiseksi, -
on suurin taivasten valtakunnassa.
Ja joka minun nimessäni ottaa luokseen yhdenkin tällaisen lapsen, -
se ottaa luokseen minut.
Mutta jos joku johdattaa lankeemukseen yhdenkin näistä -
vähäisistä, jotka uskovat minuun, -
hänelle olisi parempi, että hänen kaulaansa pantaisiin myllynkivi -
ja hänet upotettaisiin meren syvyyteen.
"Voi tätä maailmaa ja sen viettelyksiä!
Viettelysten täytyy kyllä tulla, -
mutta voi sitä ihmistä, jonka kautta ne tulevat!
Jos kätesi tai jalkasi viettelee sinua, hakkaa se poikki ja heitä pois.
Onhan parempi, että käsipuolena tai jalkapuolena pääset sisälle elämään, -
kuin että sinut molemmat kädet ja jalat tallella heitetään ikuiseen tuleen.
Ja jos silmäsi viettelee sinua, repäise se irti ja heitä menemään.
Onhan parempi, että silmäpuolena pääset sisälle elämään, -
kuin että sinut molemmat silmät tallella heitetään helvetin tuleen.
"Katsokaa, ettette halveksi yhtäkään näistä vähäisistä.
Sillä minä sanon teille: heidän enkelinsä saavat taivaissa -
joka hetki katsella minun taivaallisen Isäni kasvoja.
Juuri sitä, mikä on kadonnut, Ihmisen Poika on tullut etsimään -
ja pelastamaan. "Mitä arvelette: -
jos jollakulla on sata lammasta ja yksi niistä eksyy, -
niin eikö hän jätä ne yhdeksänkymmentäyhdeksän vuorille
ja lähde etsimään sitä eksynyttä? Ja jos hän sen löytää -- totisesti: -
hän iloitsee siitä enemmän kuin niistä yhdeksästäkymmenestäyhdeksästä, -
jotka eivät olleet eksyksissä.
Samoin ei teidän taivaallinen Isänne tahdo, -
että yksikään näistä vähäisistä joutuisi hukkaan.